Schauspil-Konst werd abhängig vom Ziitgeischt beurteilt ond onderligt ständigem Wandu. I Stummfilmziite heds grossi Schouspelkonst gää, wo metem Ufkomme vom Tonföum obsolet worde esch. Theatralische Darstellige us de Metti vom vorige Jahrhondert, felmisch dokumentiert, erschiint höt lächerlech. Artifizielle schauspelerischi Leischtig vode Peking-Oper oder fernöschtlechs Tanztheater blibe em Mettueuropäer letzlech onverständlech, wöu die Bedütigsvorrät för Mimik und Gestik  fääle.